Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 362

48. Cikk A nemzetvédelmi szolgálatok berendezési PP-98 A Tagállamok megőrzik teljes szabadságukat a katonai célú rádió létesítmények tekintetében. E létesítményeknek azonban lehetőleg be kell tartaniuk a vészhelyzetben történő segítségnyújtásra és a káros zavar megelőzése érdekében meghozandó intézkedésekre vonatkozó törvényes rendelkezéseket, valamint az Igazgatási Szabályzatoknak az adások típusaira és a használandó frekvenciákra vonatkozó rendelkezéseit, az ilyen létesítmények által végzett szolgáltatás jellegének megfelelően. Ezen túlmenően, ha e létesítmények részt vesznek a nyilvános levelezési szolgáltatásban vagy az Igazgatási Szabályzatok által szabályozott egyéb szolgáltatásokban, e szolgáltatások nyújtása tekintetében általában eleget kell tenniük a szabályozó rendelkezéseknek. VIII. FEJEZET Kapcsolatok az Egyesült Nemzetekkel, más nemzetközi szervezetekkel és nem-tagállamokkal

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes